L'Ajuntament de Llíria llança una convocatòria de beques de formació per a jóvens graduats
20 de juny de 2025

L'Ajuntament de Llíria, a través de la Regidoria de Foment Econòmic, ha convocat el programa de beques de formació “Llíria et beca”, per a jóvens graduats i postgraduats.

La convocatòria inclou un total de 8 places de diferents perfils tècnics. Les persones seleccionades treballaran en diverses àrees municipals fins al 31 de desembre de 2025.

Podran accedir a estes beques les persones jóvens empadronades a Llíria no majors de 30 anys, amb el corresponent títol oficial de grau o màster dins dels últims quatre anys immediatament anteriors a la convocatòria. El termini de presentació de sol·licituds estarà obert del 23 de juny al 7 de juliol, els dos inclusivament.

L'edil de Foment Econòmic, Paco Gorrea, ha destacat que des de l'Ajuntament “promovem este programa per a oferir una primera oportunitat laboral als jóvens que han finalitzat recentment els seus estudis de grau o postgrau”.

“Esta iniciativa formativa se suma al ‘Llíria et beca’ que hem publicat esta mateixa setmana i que permetrà als estudiants del nostre municipi realitzar pràctiques en el consistori durant este estiu”, ha afegit.